Parc de la Villette. Parc de la Villette Parijdagi uchinchi yirik park hisoblanadi. U 55 gektardan ortiq maydonni egallagan bo'lib, shaharning shimoli-sharqiy chekkasida, 19-tumanida joylashgan. Park Parijdagi eng yirik madaniy maskanlardan biri, jumladan Cité des Sciences et de l'Industrie (Fan va sanoat shahri, Yevropaning eng yirik ilmiy muzeyi) uchta yirik konsert maydonchasi va nufuzli Parij konservatoriyasini o'z ichiga oladi. Tarixi. Park shveytsariyalik fransuz arxitektori Bernard Tschumi tomonidanyaratilgan bo'lib, uni 1984-yildan 1987-yilgacha Kolin Furnier bilan hamkorlikda shaharni qayta qurish loyihasi doirasida Parijdagi yirik "so'yish joylari" (qassobxonalar) va milliy ulgurji go'sht bozori o'rnida qurgan. 1867-yilda Napoleon III ko'rsatmasi bilan qurilgan qassobxonalar 1974-yilda tozalanib, boshqa joyga ko'chirilgan. Tschumi 1982-1983 -yillarda park uchun yirik dizayn tanlovida g'olib chiqdi va u o'zining dizayn taklifini tayyorlashda dekonstruksionist faylasuf Jak Derridaning fikrini oldi. Parkning diqqatga sazovor joylari. Bog'da muzeylar, kontsert zallari, teatrlar, shuningdek, bolalar uchun o'yin maydonchalari va o'ttiz beshta me'moriy binolar joylashgan. Bularga quyidagilar kiradi: Bog'lar. Parc de la Villette parkning ko'plab tashriv buyuruvchilarini o'ziga tortadigan o'nta tematik bog'lar to'plamiga ega. Har bir bog' me'moriy dekonstruktsionizmning turli xil tasvirlari ,o'ynoqi haykaltaroshlik va aqlli vositalar bilan yaratilgan "Jardin du Dragon" (Ajdaho bog'i) bolalar o'ynashi uchun yaratilgan katta po'lat ajdahoning uyidir. U 80 futlik uzunlikka ega hisoblanadi. Parkdagi "Jardin de Bambou" (Bambuk bog'i) Grand Prix de l'urbanisme (2000) g'olibi Aleksandr Chemetoff tomonidan loyihalashtirilgan. "Jardin de la Treille" (Trellis bog'i) Gilles Vexlard va Laurens Vacherot tomonidan yaratilgan. Bog'dagi tom panjaralari va 90 ta kichik favvoralar uzumzor va o'rmalab o'suvchi o'simliklar bilan o'ragan, shunday ekan siz faqat uzum toklari orasidan pichirlagan ovozlarni eshitishingiz mumkin. Jan-Maks Albert tomonidan yaratilgan "Sculptures de visées" ( Bachelard haykallari ) butun atrofga o'rnatilgan va kichik hovuzda anamorfoz aks ettirilgan. Bog'lar turli xil vazifalarni bajaradi; Ba'zilari faol qatnashish uchun mo'ljallangan bo'lsa, boshqalari qiziqish yoki shunchaki dam olish imkonini berish uchun mavjud.